Tutu terug by die huis | Maroela Media
Emeritus aartsbiskop Desmond Tutu (83) is Dinsdag uit die hospitaal ontslaan.
Pastoor Canon Tutu, Tutu se dogter, het Maandag in 'n verklaring gesê haar pa sal nog 'n paar dae in die hospitaal moet bly. Hy is egter Dinsdagmiddag kort ná 'n besoek van Aaron Motsoaledi, minister van gesondheid, ontslaan. Hy sal oor die volgende paar weke by die huis aansterk.
Tutu is aanvanklik op 14 Julie in 'n Kaapstadse hospitaal opgeneem vir die behandeling van 'n infeksie. Hy is op 21 Julie uit die hospitaal ontslaan, maar 'n week later weer opgeneem toe hy ongemak ervaar het.
Tutu se dogter het vroeër gesê die infeksie waarvoor hy behandel is, is 'n gevolg van die kankerbehandeling wat die aartsbiskop vroeër ontvang het.
Wel hy is 'n baie goeie man in my oe, maar wat mense ook nie besef is dat hy ook al baie oud is en niemand lewe vir ewig nie, nes Mandela.. Hoop maar aartsbiskop Tutu word gou weer gesond…